Εμπρός!
Κύριε Ράσελ, φτάνουμε σπίτι.
Εμπρός!
Εμπρός! Πάμε!
Φέρε βοήθεια!
Γρήγορα, ελάτε έξω!
Φώναξε την κυρία τώρα.
Το χέρι σας.
Τι συνέβη;
Φέρτε τον μέσα.
Προσοχή στα σκαλιά.
Φωνάξτε την κυρία Μπρους, σβέλτα!
Προσοχή εκεί.
Τι συνέβη;
Ήρθε ένας διανομέας στο γραφείο με ένα πακέτο
και άρχισε να πυροβολεί!
- Φέρε κουβέρτες και ένα μαξιλάρι. - Εγώ θα φέρω πετσέτες και πάγο.
Αναπνέει; Πείτε μου ότι αναπνέει!
- Έχω βρει παλμό. - Μπορώ να κάνω κάτι;
Φώναξε τον δρα Λόγκαν!
- Έχουμε γιατρό στο σπίτι μας τώρα. - Φέρ' τον!
- Είναι έγχρωμος, να ξέρετε. - Τι με νοιάζει; Φέρ' τον!
Φωνάξτε τον κ. Λάρι.
Ένας γραμματέας πυροβολήθηκε, είναι νεκρός.
Θεέ μου. Γύρνα στο γραφείο και τακτοποίησέ το.
- Θα κρατήσεις μακριά την αστυνομία; - Θα προσπαθήσω.
Μείνε μαζί μου, αγάπη μου.
Τζορτζ, σε ικετεύω. Μείνε μαζί μου.
- Τον πυροβόλησαν; - Πήγαινε! Βιάσου!
- Θέλω την τσάντα μου. - Πήγαινε, θα σ' τη φέρω εγώ.
- Ζει ακόμα; - Ναι.
Έρχεται ο γιατρός.
- Αλλά θα τα καταφέρει; - Ίσως.
Δεν ξέρω.
Τι γίνεται;
- Πυροβόλησαν τον κ. Ράσελ. - Τι;
- Ποιος; - Δεν ξέρω.
Ο δρ Κέρκλαντ ήταν εδώ και πάει να βοηθήσει.
- Θα του πάω την τσάντα του. - Να την πάω εγώ;
- Θέλω να είμαι μαζί τους. - Φυσικά.
Πες στις θείες μου πού πάω.
- Δρ Γουίλιαμ Κέρκλαντ. Μπορώ; - Ναι, παρακαλώ.
Κύριε Ράσελ, με ακούτε;
Θα σταματήσετε τον πόνο;
Όχι. Είναι καλό που νιώθει πόνο.
Πρέπει να εξετάσω την πληγή.
- Θέλω καθαρό νερό, πάγο και πετσέτες. - Έρχονται.
Όλα θα πάνε καλά, κύριε Ράσελ. Βλέπω πολλά σημάδια από σφαίρες.
- Πού τη θέλετε την τσάντα; - Εδώ, ευχαριστώ.
Θέλω άλλα δύο χέρια να πιέζουν εδώ.
- Δείξε μου τι να κάνω. - Πίεσε κάτω να πάψει η ροή του αίματος.
Κυρία Ράσελ, σας παρακαλώ, μιλήστε στον άντρα σας.
- Όλα θα πάνε καλά. - Ελάτε όλοι και ακινητοποιήστε τον.
Χικς, το δεξί του χέρι. Άαρον, το πόδι του.
Εμένα κοίτα. Εμένα.
Πιάνω τη σφαίρα.
Είναι κοντά στην αριστερή κοιλία. Έχει σκαλώσει στο πλευρό.
Θα τον ανοίξω. Θα μου δώσεις τη λαβίδα, όταν τη ζητήσω;
Κύριε Ράσελ, θα νιώσετε πίεση.
- Εστιάστε στη γυναίκα σας, μπορείτε; - Μην ανησυχείς, είσαι σε καλά χέρια.
Αυτό θα πονέσει.
Απομάκρυνε το αίμα, για να βλέπω.
Λαβίδα!
Η σφαίρα δεν έσπασε, δόξα τω Θεώ.
Τι συμβαίνει; Γιατί τρέμει;
Ο οργανισμός έπαθε σοκ.
Έχει πυρετό. Ας φέρουμε πάγο να του ρίξουμε τη θερμοκρασία.
- Όχι! Μείνε μαζί μας, Τζορτζ. - Όλα καλά.
Μείνε μαζί μου!
Σε παρακαλώ, πρέπει να τον σώσεις!
Σε παρακαλώ, γιατρέ.
Μείνε μαζί μου.
Τι συμβαίνει;
- Γιατί είστε ξύπνιοι τόσο νωρίς; - Δεν κοιμηθήκαμε.
Πυροβόλησαν τον κ. Ράσελ.
Η δις Μάριαν έμεινε εκεί όλη νύχτα με τον δρα Κέρκλαντ.
Τον πυροβόλησαν;
Και γιατί ζήτησαν τον δρα Κέρκλαντ;
Δεν τον ζήτησαν, είχε έρθει να δει τη δίδα Σκοτ.
Πήγε να βοηθήσει.
Σαν από θαύμα ήταν εδώ.
Μακάρι να έχεις δίκιο.
- Θα είναι πιο άνετα στο κρεβάτι. - Φυσικά.
Τι κάνεις;
Δρ Λόγκαν, σας ειδοποιήσαμε ώρες πριν. Πού ήσασταν;
Γέννησε η κυρία Στρόντερ τα δίδυμα και ένα ήταν σε ισχιακή προβολή.
Ποιος είσαι εσύ;
Ο δρ Γουίλιαμ Κέρκλαντ.
Γιατρός; Πού σπούδασες;
Στην Ιατρική του Χάουαρντ.
- Μπέρθα... - Μη μιλάς.
Αφαίρεσα τη σφαίρα, δεν υπήρχαν θραύσματα.
Έδεσα τα αγγεία, σταμάτησα την αιμορραγία και έκλεισα με ιώδιο και βαμβάκι.
- Τι του έδωσες για τον πόνο; - Δεν είχα τίποτα μαζί μου.
Ήταν επίσκεψη σε ένα σπίτι απέναντι.
- Πήγαινέ το αυτό στο φαρμακείο. - Τσερτς.
- Θα τα καταφέρει; - Υπάρχει κίνδυνος μόλυνσης.
Ωστόσο, φαίνεται πως...
- Πώς σε είπαμε; - Δρ Κέρκλαντ.
Φαίνεται πως ο δρ Κέρκλαντ τού έσωσε τη ζωή.
Ήσασταν τυχεροί που ήταν εδώ κοντά.
Ευχαριστούμε για όλα. Δόξα τω Θεώ πού ήσασταν εδώ.
Βασίζομαι στη διακριτικότητά σας.
Τσερτς, φρόντισε ο δρ Κέρκλαντ να γυρίσει σπίτι ασφαλής.
- Μάλιστα, κυρία. - Ευχαριστώ.
- Από 'δω, γιατρέ. - Ευχαριστώ.
- Πού είναι; - Εκεί.
- Τι συνέβη; - Πυροβόλησαν τον πατέρα σου.
- Πού ήσουν; - Τώρα το πρωί με ειδοποίησαν.
- Ειδοποίησαν την αστυνομία; - Όχι, δεν θέλουν να το μάθει κανείς.
- Τι πιθανότητες επιβίωσης έχει; - Καλύτερες από πριν.
Μα μόνο να προσευχηθούμε μπορούμε.
- Μοιάζει να κοιμάται γαλήνια. - Αυτό είναι ανακουφιστικό.
Η μητέρα μού είπε τι έκανες.
Βοήθησες να σωθεί ο πατέρας μου.
Σ' ευχαριστώ.
Θα έκανα τα πάντα για σένα.
Και την οικογένειά σου. Να το ξέρεις.
Κι όμως, ακύρωσες τον αρραβώνα μας.
Συγγνώμη.
Έκανα λάθος. Έπρεπε να σε είχα ακούσει.
Ο Τζακ μού είπε ότι ήταν μαζί σου και δεν συνέβη τίποτα.
Κι εγώ το ίδιο σου είπα, μα δεν με πίστεψες.
Σου ζητώ συγγνώμη, μα γνωρίζεις το παρελθόν μου.
- Εμπιστεύτηκα άντρες... - Ορίστε.
Δεν έκανα μόνο εγώ λάθος. Μου είπες ψέματα.
Για να σε προστατέψω.
Και δες πού μας οδήγησε αυτό.
Δεν μπορώ να ασχοληθώ μ' αυτό τώρα.
Ο πατέρας μου μπορεί να πεθάνει.
Φυσικά.
Λυπάμαι. Πρέπει να είσαι με τους δικούς σου.
- Θα σε συνοδεύσει ο Τσερτς. - Μπορώ να φύγω μόνη.
ΒΡΕΤΑΝΙΚΟΣ
Ευχαριστώ, Μπόουλς.
Πώς είσαι;
Μακάρι να πήγαινε πιο γρήγορα το πλοίο. Θέλω να μάθω νέα.
Δεν έχουμε μάθει τίποτα για την κατάστασή του,
απ' όταν μας έστειλαν το τηλεγράφημα πριν σαλπάρουμε.
Ξέρω ότι ήταν ασαφές,
αλλά τουλάχιστον φάνηκε ότι αναρρώνει.
Χαίρομαι γι' αυτό.
- Θα σου κάνει καλό να τους δεις. - Ναι, θα χαρώ.
Αλλά ξέρω ότι το σπίτι μου είναι το Σίντμουθ τώρα.
Σ' ευχαριστώ γι' αυτό.
Έφερες φως σε ένα μέρος που το χρειαζόταν.
Το εννοούσες, όταν είπες στη Σάρα να βρει σπίτι;
Ναι.
Υπάρχει μόνο ένας δούκας.
Και όπως ανακάλυψα πρόσφατα, υπάρχει και μόνο μία δούκισσα.
- Θα χαρεί που αναρρώνει ο κ. Ράσελ. - Ναι.
Χωρίς τον δρα Κέρκλαντ, δεν θα είχε επιζήσει.
Είχες νέα του Λάρι;
Φοβάμαι πως έχει πιο σημαντικά πράγματα στο μυαλό του.
Δις Σκοτ, χαίρομαι που σε βλέπω.
Καλό ταξίδι προς το Νιούπορτ.
- Ελπίζω να τα καταφέρετε χωρίς εμένα. - Δεν θα υπάρξει θέμα.
Η κ. βαν Ράιν δεν λαμβάνει πια τόσα γράμματα όσο πριν.
Καλύτερα να φύγω. Θα πάω απ' τους γονείς μου πρώτα.
- Να έχεις ασφαλές ταξίδι. - Ευχαριστώ. Κυρία Φόρτε.
Μην υπενθυμίσεις στη θεία Άγκνες ότι δεν παίρνει τόσα γράμματα πια.
Έχεις δίκιο.
Αν και η κ. Φόστερ απ' την Εταιρεία Κληρονομιάς
είναι πολύ επίμονη.
Κι άλλα ικετευτικά γράμματα;
Δεν φαίνεται να ικετεύει, μα ναι.
Βλέπω ότι ακόμα σε απασχολεί το ζήτημα του Λάρι.
Ναι. Ο Τζον μού είπε ότι ο Λάρι δεν έκανε τίποτα κακό εκείνη τη νύχτα.
Ήταν μαζί του.
Αυτό δεν είναι καλό νέο;
Θα ήταν,
αλλά ο Λάρι λέει ότι κι εκείνος μού είπε το ίδιο και δεν τον πίστεψα.
Πίστεψα τον Τζον.
Και ο Λάρι πιστεύει ότι δεν μπορεί ένας γάμος να ξεκινήσει έτσι.
Δεν έχει άδικο.
Αλλά κι εσύ έχεις λόγους να είσαι καχύποπτη.
Το καταλαβαίνει.
Σίγουρα έχεις δίκιο, μα...
Αυτή τη στιγμή το νιώθω σαν μια θλιβερή απώλεια.
Επιμένεις να μην ανακατέψουμε την αστυνομία;
Δεν μπορώ να ρισκάρω να μαθευτεί. Πρέπει να μάθεις ποιος με πυροβόλησε.
- Υποψιάζεσαι κάποιον; - Ναι.
Υπάρχουν κάποιοι που δεν θα ενοχλούνταν, αν πέθαινε ο πατέρας μου,
πρώτος και κύριος ο Ρίτσαρντ Κλέι.
Θα τον ψάξω.
Κάν' το.
Και ζόρισέ τον όσο θες.
Ευχαριστώ, κύριε.
Από θαύμα επιζήσατε.
Αλλά αυτό δεν σημαίνει ότι επιτρέπω να το παρακάνετε.
Ευχαριστούμε, γιατρέ.
Θα φροντίσω να ακολουθήσεις τις οδηγίες του γιατρού.
Η υγεία σου είναι η μόνη μου προτεραιότητα.
Γι' αυτό πρέπει να ακυρώσω τον χορό.
Μην το κάνεις για μένα.
- Όταν μάθει ο κόσμος τι συνέβη... - Δεν μπορεί ο λόγος να είμαι εγώ.
Κάθε άλλος λόγος μπορεί να ακουστεί ψεύτικος.
Δεν θα σου επιτρέψω να διακινδυνεύσεις τον σιδηρόδρομο.
Πολύ καλά.
Το βιβλίο του ΜακΆλιστερ συντάραξε συθέμελα την κοινωνία.
Αν τον ακυρώσω τώρα, ίσως βλάψω κι άλλο την αυτοπεποίθηση του κόσμου.
Αλίμονο.
Επιστρέφω στη λέσχη.
Δεν έχεις να ετοιμαστείς για τον χορό;
Αν νιώσεις καλύτερα, ίσως να μπορούσες να έρθεις.
Όλοι μαζί θα δώσουμε το λαμπρό παράδειγμα
μιας ενωμένης οικογένειας που παραθέτει χορό.
Με εσένα επικεφαλής.
Επικεφαλής είναι η κ. Άστορ.
Η κόρη της κ. Άστορ θα συρθεί στα δικαστήρια για μοιχεία που διέπραξε.
Η δική σου κόρη είναι δούκισσα.
Η δική μας κόρη είναι δούκισσα.
Μπήκε μέσα, όλο θάρρος,
έβγαλε τη σφαίρα του κ. Ράσελ και του έσωσε τη ζωή.
Θεέ μου, τι κατόρθωμα.
Αναρωτιέμαι αν θα μαθευτεί ποτέ
ότι ένας έγχρωμος γιατρός έσωσε έναν επιφανή λευκό επιχειρηματία.
Έχουν συμβεί και πιο παράδοξα.
Ο μόνος λόγος που βρισκόταν εκεί ήταν για να με δει.
- Ήταν αργά για επισκέψεις. - Το ξέρω.
Δεν προλάβαμε να μιλήσουμε, αλλά έρχεται τώρα.
- Δεν θα τον δούμε στο Νιούπορτ; - Ήθελε πρώτα να μιλήσουμε.
Έμοιαζε σημαντικό.
- Ξέρω τι σκέφτεσαι. - Αυτό δεν σκέφτεσαι κι εσύ;
Λίγο ίσως. Δεν ξέρω.
Μίλησε στον πατέρα;
Δεν μου είπε ο Άρθουρ. Πρέπει να του πάω το μεσημεριανό του, το ξέχασε.
Να γυρίσω γρήγορα ή να καθυστερήσω;
Η Έλεν είναι εδώ, άρα έχεις συνοδό.
Πήγαινε στον πατέρα το φαγητό του.
- Εντάξει. - Σταμάτα.
Θα τα πούμε μετά.
Ανυπομονώ να ακούσω τι έχει να πει ο δρ Κέρκλαντ.
Καλά, καλά.
Είναι αλήθεια, λοιπόν;
Ναι.
Ο πατέρας μου ακύρωσε τον γάμο, μα ήμουν ήδη έγκυος.
Έχασα τις αισθήσεις μου στη γέννα
και όταν ξύπνησα μου, είπαν ψέματα ότι το παιδί δεν είχε επιζήσει.
Ο κ. Σκοτ ευθύνεται που τέθηκε το παιδί για υιοθεσία;
Μου πήρε πολύ καιρό να τα δεχτώ όλα αυτά
και να τον συγχωρήσω.
Θα σ' το έλεγα.
Απλώς προσπαθούσα να βρω το κουράγιο.
Μάλιστα.
Φεύγεις;
Πρέπει να περπατήσω για να σκεφτώ.
Συγγνώμη.
Θα το καταλάβω, αν σκέφτεσαι τα χειρότερα για μένα.
Δεν σκέφτομαι καθαρά τώρα.
Θα σου γράψω.
Θα πάμε στο Νιούπορτ για τον χορό.
Ναι, θα συνοδεύσω τη μητέρα μου με το αυριανό τρένο.
Φοβάμαι ότι αυτές οι πληροφορίες ενίσχυσαν την αντίθεσή της στη σχέση μας.
Τώρα όλα μοιάζουν...
αξεπέραστα.
Δεν σ' το είπα νωρίτερα, επειδή είμαι εσωστρεφής
και ποτέ δεν είναι η σωστή στιγμή να μιλάς για τέτοια πράγματα.
Όχι.
Ποτέ δεν είναι σωστή η στιγμή.
Αντίο, δις Σκοτ.
Γουίλιαμ;
Αυτό είναι δικό σου, νομίζω.
Τι συνέβη;
Η μητέρα του έχει μια φίλη στη Φιλαδέλφεια.
- Ξέρει τους Σπρινγκ. - Όχι.
Είπε τα πάντα στον Γουίλιαμ
και σίγουρα τα διάνθισε καταπώς ήθελε.
Τελείωσε.
Αυτό σου είπε αυτός;
Δεν πιστεύει ότι μπορούμε να της πάμε κόντρα.
- Και γιατί να το πιστεύει; - Όχι, έχει εκπλαγεί.
Η αγάπη δεν εξαφανίζεται αυτοστιγμεί.
Ό,τι κι αν συμβεί, σου αξίζει ένας άντρας που θα σε κατανοεί
και θα σε τιμά και θα σε φροντίζει.
Μακάρι να το πίστευα.
Θα σας καληνυχτίσω.
Πώς τόσο νωρίς; Ελπίζω να μην είσαι άρρωστη.
Είμαι μια χαρά.
Καληνύχτα.
Η Μάριαν είναι καλά στην υγεία της.
Δεν έχει τέτοιου είδους πόνο.
Τι εννοείς;
Η Μάριαν έμαθε
ότι ο κ. Ράσελ δεν έκανε τίποτε ανήθικο τη βραδιά του αρραβώνα.
Και τώρα;
Ο κ. Ράσελ αναρωτιέται αν μπορούν να είναι μαζί,
αφού δεν τον εμπιστεύεται.
Δόξα τω Θεώ, κάποιος φέρεται φρόνιμα.
Φαντάσου να γίνει μέλος αυτής της οικογένειας.
Για τον Θεό, Άγκνες. Το θέμα δεν είναι "αυτή η οικογένεια".
Το θέμα είναι η Μάριαν και ο άντρας που αγαπάει.
Μην είσαι αφελής. Δεν παντρεύεσαι έναν άντρα.
Παντρεύεσαι έναν τρόπο ζωής.
Και η Μάριαν αξίζει κάτι καλύτερο.
Κάποιον από μια σταθερή, παραδοσιακή, καλοστεκούμενη οικογένεια.
Αυτό δεν εγγυάται έναν ευτυχισμένο γάμο.
Όταν παντρεύτηκες τον Άρνολντ, τα είχες όλα αυτά.
Πώς ένιωθες;
Δεν θυμάμαι.
Αυτό θες;
Για τη Μάριαν;
Νόμιζα ότι δεν σου άρεσε ο Βάγκνερ.
Εννοείται πως όχι, έχω αψεγάδιαστο γούστο.
Αλλά δεν κάνουμε πάντα αυτό που μας αρέσει.
Αυτή είναι η κυρία Γουίντερτον; Έχω να τη δω απ' όταν πέθανε ο άντρας της.
Δεν νομίζω να βγαίνει πολύ.
Υποθέτω ότι θα την άφησε εξασφαλισμένη.
Είμαι σίγουρη. Δεν είχε παιδιά.
Ενδιαφέρον.
- Χαίρομαι που σε βλέπω. - Παρομοίως.
- Μας συγχωρείτε. - Αλίμονο.
Καιρό έχουμε να βρεθούμε.
Συλλυπητήρια για τον σύζυγό σας.
Ευχαριστώ.
Ήταν θλιβερό, φυσικά, μα τουλάχιστον δεν υπέφερε.
Και πάλι θα είναι δύσκολο για σας να πρέπει να αναδιοργανώσετε τη ζωή σας.
Ελπίζω να έχετε φίλους και συγγενείς δίπλα σας.
Δεν θα το 'λεγα.
Δεν έχω συγγενείς στη Νέα Υόρκη
και οι φίλοι μου ήταν φίλοι του Τζόσουα.
Έχω τους δικούς του, όμως.
Είναι ηλικιωμένοι, αλλά με φροντίζουν.
Αν θέλετε ποτέ να μιλήσετε
με κάποιον που δεν είναι άνθρωπος του μακαρίτη του κ. Γουίντερτον,
ελπίζω να με αφήσετε να σας σταθώ.
Βέβαια, αυτό δεν κάνεις τώρα;
Δεν διαχειρίζεσαι τα χρήματα των πελατών σου;
Προτιμώ να λέω ότι διαχειρίζομαι τις ζωές τους.
- Και θες να διαχειριστείς τη δική μου; - Ναι, με την άδειά σας.
Πες μου για τη δική σου ζωή.
Υποθέτω ότι θα παρευρεθείς στον περίφημο χορό της κυρίας Άστορ.
Θα πάω, αλλά δεν τον παραθέτει η κυρία Άστορ φέτος.
Τον ανέλαβε η κυρία Ράσελ.
- Ω, Θεέ μου. - Τι;
Δεν θα είστε στη λίστα καλεσμένων;
Όχι, και είσαι ο μόνος στη Νέα Υόρκη που γνωρίζει γιατί.
- Ήσασταν στον γάμο της κόρης της. - Ο κ. Γουίντερτον ζούσε τότε.
Τώρα αυτή θα νομίζει ότι απαλλάχθηκε από μένα.
Στον επόμενο γάμο δεν θα είμαι.
- Δεν θα γίνει σύντομα. - Τι κρίμα.
- Πρέπει να πάμε μέσα. - Πρέπει;
Ετοιμαστείτε.
Ήθελα να σε ενημερώσω ότι η λίστα καλεσμένων έχει σχεδόν κλείσει.
Χαίρομαι που ακούω ότι οι προετοιμασίες βαίνουν καλώς.
Ήρθα, επίσης, για να σου πω ότι έχω καλέσει την κ. Φέιν
και η Σάρλοτ είναι καλοδεχούμενη, αν θελήσει να έρθει.
- Θα με καλούσατε; - Αυτό είναι εξωφρενικό,
Τι σε έκανε να νομίσεις ότι θα συμφωνούσα με κάτι τέτοιο;
Θα είναι καταστροφικό για όλους μας.
Κυρία Άστορ, δεν μιλάμε για ξένους.
Μιλάμε για την αγαπητή φίλη, την Ορόρα Φέιν, και την ίδια σου την κόρη.
Θες να ζουν για πάντα εξορισμένες;
Δεν μπορούμε να επιτρέψουμε να επηρεαστούν οι κοινωνικές σχέσεις απ' τα διαζύγια.
Μα, μητέρα,
αυτό που προτείνει η κ. Ράσελ μπορεί να με σώσει.
Δεν το θες αυτό για το παιδί σου;
Αν τις δεχθείς, θα μετατραπεί σε επιδημία.
Δεν μπορώ να συμμετέχω σ' αυτό.
Άρα θα περάσω όλη μου τη ζωή,
φτιάχνοντας κεντήματα δίπλα στο τζάκι;
Πρέπει πρώτα να μάθεις να ράβεις.
Κυρία Άστορ, ελπίζω να αλλάξεις γνώμη.
Δεν θα αλλάξω.
Και αν με αναγκάσεις, δεν θα κρατήσω κρυφό τον λόγο που δεν θα έρθω στον χορό.
Καλή σου μέρα.
Μπορώ, ευχαριστώ.
Δις Μπρουκ.
Δις Μπρουκ, ευχαριστώ που ήρθες.
Ήθελα να σ' ευχαριστήσω για ό,τι έκανες.
Είμαστε ευγνώμονες. Ελπίζω να με αφήσεις να σου δωρίσω ένα φόρεμα.
Όχι, αλλά χαίρομαι πολύ που βλέπω τον κ. Ράσελ να είναι καλύτερα.
Μεγάλη αλλαγή, απ' όταν τον είδες τελευταία φορά.
Επιτρέψτε μου, έχω δουλειές.
Ξέρεις, είναι κρίμα που ο αρραβώνας σας διαλύθηκε.
- Μπορώ να συμφωνήσω; - Ναι, είναι κρίμα.
Αυτό σημαίνει ότι έχεις αλλάξει γνώμη;
Το ελπίζω.
Ανακουφίζομαι που σας βλέπω έτσι,
αλλά δεν θέλω να σας κουράσω.
Ευχαριστώ και πάλι, δις Μπρουκ.
Θα σε ξεπροβοδίσω εγώ.
Τι θα συμβεί με τον χορό στο Νιούπορτ;
Ο Τζορτζ λέει να τον παραθέσω.
Ο Χέκτορ και η Γκλάντις είναι στον δρόμο.
Και, όπως ξέρεις, ο Τζορτζ δεν θέλει να μαθευτεί το συμβάν,
οπότε δεν μπορώ να το χρησιμοποιήσω σαν δικαιολογία.
Είναι πολύ αποφασιστικός άντρας.
Τίποτα δεν πρέπει να διαταράξει τις δουλειές του.
Άρα ο χορός θα γίνει.
Και κάλεσα και την κ. Φέιν και την κ. Ντρέιτον.
Αλήθεια προσπαθείτε να άρετε τον αποκλεισμό των διαζευγμένων;
Ώρα είναι, δεν νομίζεις;
Και το διαζύγιο της κ. Ντρέιτον μού δίνει την ευκαιρία.
Τουλάχιστον έτσι νόμιζα.
Δεν συμφωνεί η κ. Άστορ;
Είναι φρέσκο ακόμα.
Λυπάμαι που δεν θα είμαι εκεί να σας στηρίξω.
Γιατί; Δεν θα έρθεις στον χορό;
Είδατε πόσο άβολα ένιωσε ο Λάρι με την παρουσία μου.
Μην τα παρατάς.
- Δεν βλέπω να έχω άλλη επιλογή. - Ανοησίες.
Σε είδα, βουτηγμένη στο αίμα, να προσπαθείς να σώσεις τον Τζορτζ.
Τότε ήξερα ότι δεν είσαι μια αδύναμη κορασίδα.
Τότε σε είδα μέσα απ' τα μάτια του Λάρι.
Οι δυο σας έχετε λαμπρό μέλλον. Δεν θα παλέψεις γι' αυτό;
Δεν είναι δική μου επιλογή.
Ο Λάρι το κατέστησε σαφές και...
Αν το πιστεύει τόσο σθεναρά, μάλλον καλύτερα έτσι.
Τι ευγενικό εκ μέρους σου να έρθεις να μας δεις απ' το νέο σου κομψό σπίτι.
Ελπίζω να μη σας ενοχλώ.
Όχι, χαρά μας να είσαι εδώ.
Πώς είναι το νέο σου σπίτι;
- Ποιος σε φροντίζει; - Η κυρία Κλάνσι.
Είναι καλή, αλλά δεν μαγειρεύει σαν την κ. Μπάουερ.
Εννοείται πως όχι.
Δεν μαγειρεύει καθόλου.
Σου καθαρίζει κιόλας;
Κάθε μέρα έρχονται δύο γυναίκες,
αλλά τις διαχειρίζεται η κ. Κλάνσι.
Ο υπηρέτης μας ζει σας βασιλιάς, υπηρετούν εκείνον τώρα.
Και τι πειράζει; Το κέρδισε με το σπαθί του.
Είναι νεαρές οι γυναίκες αυτές;
Ναι.
Τι σημασία έχει;
Ελπίζω να μην έχει.
Γύρισες.
Πώς ήταν ο κ. Ράσελ;
Νομίζω ότι τα χειρότερα πέρασαν.
Το εύχομαι.
- Ζήτησαν να είμαστε διακριτικές. - Τι απαίσια υπόθεση.
Θέλουν να συνεχίσουν την καθημερινότητά τους,
οπότε θα παραθέσουν τον χορό.
Πολύ τολμηρή κίνηση, δεδομένων των συνθηκών.
Νομίζω ότι είναι δείγμα θάρρους.
Ναι. Για την ακρίβεια, η κ. Ράσελ είπε
ότι κάλεσε την Ορόρα και τη Σάρλοτ Άστορ.
Τι; Είμαι σίγουρη ότι η Λίνα Άστορ δεν θα το εγκρίνει.
Όχι, δεν το εγκρίνει καθόλου.
Λογικό δεν είναι; Χοροεσπερίδα για διαζευγμένες;
Ποιος άλλος έχει σειρά να μπει στη λίστα; Ανύπαντρες μητέρες;
Η κ. Ράσελ παίζει επικίνδυνο παιχνίδι.
Έτσι κι αλλιώς, δεν σκόπευα να πάω. Δεν θέλω να πρέπει να δω τον Λάρι.
Ναι, η θεία Έιντα ανέφερε
ότι εσύ και ο κ. Ράσελ είστε ακόμα στα μαχαίρια.
Μα πρέπει να πας και να παραδεχθείς ότι έσφαλες, Μάριαν.
- Εσύ το παραδέχεσαι, όταν σφάλλεις, μαμά; - Δεν χρειάζεται, δεν σφάλλω ποτέ.
Νόμιζα ότι δεν εγκρίνεις τον κ. Ράσελ.
Άλλαξα γνώμη.
Ίσως να αλλάξει και ο Λάρι.
Δεν σκοπεύω να το εξακριβώσω.
Κύριε βαν Ράιν.
Παρακαλώ.
Ευχαριστώ.
Τι μπορώ να κάνω για σας;
Ήθελα να βεβαιωθώ ότι γνωρίζετε τι συμβαίνει μεταξύ του Λάρι και της Μάριαν.
- Ξέρει ότι αυτός δεν έκανε κάτι κακό. - Φυσικά.
Αλλά αυτό δεν φαίνεται να έκανε κάποια διαφορά.
Δεν θα έρθει στον χορό.
Ναι, το γνωρίζω.
Αναρωτιόμουν μήπως θα μπορούσα εγώ να τη μεταπείσω.
Γιατί; Επειδή θέλετε να με βοηθήσετε;
Φυσικά. Σίγουρα το γνωρίζετε.
Αυτό που γνωρίζω είναι ότι κάποια χάρη θέλετε, κ. βαν Ράιν.
Να μπούμε στο ψητό;
Θα σκεφτείτε να καλέσετε την κ. Γουίντερτον στον χορό;
Για όνομα του Θεού.
Νόμιζα ότι με τον θάνατο του συζύγου της αποκλείστηκε.
Και η κυρία Άστορ;
Η κ. Άστορ δεν τη συμπαθεί,
αλλά η στήριξή σας θα το ανατρέψει αυτό, πιστεύω.
Σύντομα θα έρθει η μέρα που θα είστε όσο ισχυρή είναι η κ. Άστορ.
Ή ακόμα ισχυρότερη.
Πολύ καλά, κ. βαν Ράιν. Θα την καλέσω.
Αλλά περιμένω να δω τη δίδα Μπρουκ εκεί.
Ελπίζω να μη με απογοητεύσετε.
Ναι.
Όσκαρ; Πού ήσουν;
Είχα να τακτοποιήσω κάποια θέματα πριν φύγουμε για το Νιούπορτ.
Για την ακρίβεια, έπεσα πάνω στην κ. Ράσελ.
Έχει απογοητευτεί πολύ που η Μάριαν δεν θα παρευρεθεί στον χορό.
Φαίνεται να σε συμπαθεί πολύ.
Κρίμα να το χάσεις.
Αν η Μάριαν δεν θέλει να πάει, πρέπει να το σεβαστούμε.
Δεν θα είναι η μόνη που θα λείπει.
Φυσικά.
Αλλά αν σκεφτεί κανείς τι έχουν περάσει οι Ράσελ...
Ποιος μπορεί να χτυπάει τέτοια ώρα;
Είναι η κ. Φόστερ σου.
Δεν θα μείνει πολύ.
Έχει να πάει σε ένα δείπνο.
Μα δεν είναι η κ. Φόστερ "μου".
Η κυρία Φίλιπ Φόστερ.
Ευχαριστώ που ήρθατε.
Η κ. Φόστερ είναι απ' την Εταιρεία Κληρονομιάς της Νέας Υόρκης.
Φοβάμαι ότι θα πείτε ότι δεν απάντησα στα γράμματά σας
και σας ζητώ συγγνώμη.
Κυρία βαν Ράιν, το σημαντικό είναι ότι μιλάμε τώρα.
Είστε πολύ ευγενική.
Κάνω λάθος ή όταν ήμουν εδώ την τελευταία φορά
είχατε ένα υπέροχο πορτρέτο του Ρόμπερτ Λίβινγκστον,
πρώτου ανώτατου δικαστή της πολιτείας;
Ισχύει. Έχετε πολύ καλή μνήμη.
Ξέρετε ότι εκείνος απένειμε τον προεδρικό όρκο
στον Τζορτζ Ουάσινγκτον;
Η οικογένειά σας έχει πολύ βαθιές ιστορικές ρίζες με την πόλη μας.
Το ενδιαφέρον σας στην οικογένειά μου με κολακεύει,
αλλά ξέρουμε και οι δύο σε τι αποβλέπετε.
- Είναι αλήθεια, θέλουμε... - Θα σας σταματήσω.
- Θεία Άγκνες, πάμε... - Μείνετε, ξέρετε τι συμβαίνει.
Άγκνες, αυτό που δεν ξέρεις...
Θέλω να βάλω ένα τέλος σ' αυτή την ντροπή.
Η αλήθεια είναι, και θα έπρεπε να ήμουν ειλικρινής μαζί σας νωρίτερα,
ότι δεν μπορώ να κάνω δωρεά στην Εταιρεία,
γιατί δεν έχω πλέον τους πόρους.
Δεν περιμένουμε δωρεά από σας, κ. βαν Ράιν.
Λαμβάνουμε επιχορήγηση.
Το όνομά σας θέλουμε.
Ως αντιπρόεδρο.
Αντιπρόεδρο της Εταιρείας Κληρονομιάς της Νέας Υόρκης;
Ναι.
Αχ, Άγκνες. Τι τιμή.
Έχεις δίκιο. Είναι μεγάλη τιμή.
Κυρία Φόστερ, ζητώ συγγνώμη.
Παρερμήνευσα την κατάσταση και γελοιοποιήθηκα.
Μπορείτε να με επισκεφθείτε ξανά όταν γυρίσουμε απ' το Νιούπορτ
για να το συζητήσουμε όπως πρέπει;
Θα το κάνω.
Τώρα πρέπει να φύγω. Καλό βράδυ σε όλους.
- Καλό βράδυ. - Καλό σας βράδυ.
- Καλή σας νύχτα. - Ευχαριστώ, επίσης.
Ήξερες ότι αυτό ήθελε;
Της έγραψα και, ναι, ήξερα ότι κάτι τέτοιο είχε κατά νου.
Κάποια δις Μπρίτζετ ήρθε να σας δει.
Μπρίτζετ;
Η κ. Μπάουερ σκέφτηκε ότι είχες αδυνατήσει,
οπότε με έστειλε να σου φέρω το αγαπημένο σου βραστό.
Ανησυχώ ότι, αν δεν παρευρεθείς στον χορό,
το σούσουρο θα φουντώσει.
Αυτό δεν το είχα σκεφτεί.
Αν η κ. Ράσελ όντως καλέσει την Ορόρα και εκείνη δεχθεί,
ελπίζω να το ξανασκεφτείς, Μάριαν.
Μπάνιστερ, νομίζω πως είμαστε επιτέλους έτοιμοι για το δείπνο.
Όσκαρ, θα κάτσεις δίπλα στη μητέρα σου απόψε;
Όχι.
Τι;
Νομίζω ότι έχει έρθει η ώρα να καθίσεις στην κεφαλή του τραπεζιού.
Μα εσύ πάντα...
Εσύ διαχειρίζεσαι το σπίτι και την οικογένεια.
Ήρθε η ώρα να καθίσεις στην κεφαλή.
Εγώ θα καθίσω δίπλα στη Μάριαν.
Άγκνες;
Σ' ευχαριστώ.
Ευχαριστώ.
Πολύ ευγενικό εκ μέρους της κ. Μπάουερ. Και εκ μέρους σου, που το έφερες.
- Δεν θα φας; - Έφαγα πριν έρθω.
Δεν θα κάτσεις τουλάχιστον;
Είμαι υπηρέτρια.
Σ' αυτό το σπίτι δεν είσαι.
Όχι, σ' αυτό το σπίτι είσαι καλεσμένη του αφέντη.
- Το εννοείς; - Φυσικά.
Τιμή μου να σε έχω εδώ.
Νιώθω ασφαλής μαζί σου εδώ.
Μπορώ να το πω αυτό, χωρίς να σε κάνω να νιώσεις άβολα;
Δεν νιώθω άβολα.
Τουναντίον.
Εντάξει, τότε.
Πες μου πώς ήταν η μέρα σου.
Το πρωί, όταν σηκώθηκα και άρχισα να ετοιμάζω το πρωινό...
Θα πάω να ξαπλώσω.
Έχουμε το ραντεβού μας
με τη μοδίστρα για τα φορέματά μας.
Έστειλα ήδη τα μέτρα μου, αρκεί.
Θα το πάρουμε εμείς για σένα.
Τι της συμβαίνει;
Θα σου πω στον δρόμο για το μαγαζί.
Δις Γκλάντις!
Εξοχότατη!
Άντελχαϊντ; Τι κάνεις εδώ;
Η κ. Ράσελ με κάλεσε να σας φροντίσω.
Αυτό σημαίνει...
Αν αυτό θέλει η Αυτού Εξοχότητά σας. Που το ελπίζω, δηλαδή.
Έχω ένα εισιτήριο για τη δίδα Μπόουλς μαζί με ένα εισιτήριο για την Αγγλία.
Και όχι μόνο, ελπίζω.
Όχι, τουναντίον, Εξοχότατε.
Γιατί δεν ξεκουράζεστε πριν την επιστροφή σας;
Θα πάμε από 'δω.
Απόλαυσα την ιδέα ότι η μητέρα σου παραδέχθηκε το λάθος της.
Δεν είμαι σίγουρη ότι η ίδια θα το έθετε έτσι.
- Ευχαριστώ. - Μάλιστα, κυρία.
Γεια σας.
- Γεια σου, Ορόρα, χαίρομαι που σε βλέπω. - Χαίρομαι που ήρθες.
Ξέρουμε αν έφτασε η κ. Άστορ στο Νιούπορτ;
Δεν έχω νέα.
Αποφάσισες αν θα πας στον χορό;
Όχι απόλυτα.
Ήμουν σίγουρη ότι δεν θα προσκληθώ.
Προφανώς, αυτό ίσχυε πριν χάσει τα λογικά της η κ. Ράσελ.
Δεν θα δεις εκεί τη Λίνα Άστορ.
Εδώ δεν ξέρω εγώ αν θα πάω.
Νομίζω ότι, αν η κ. Ράσελ θέλει να αμφισβητήσει τις συμβάσεις,
πρέπει να τη στηρίξουμε.
Μια μέρα έκατσες στην κεφαλή και θες να αλλάξεις τον κόσμο.
- Έχεις φόρεμα, δεν είναι έτσι; - Ναι, έχω.
Το θάρρος δεν ξέρω αν έχω.
Η κ. Ράσελ κάνει τόση προσπάθεια για χάρη σου.
Αλλά δεν μπορεί να ελέγξει τον τρόπο που θα με κοιτάνε όλοι.
Να μπούμε στην αίθουσα χορού όλες μαζί.
- Τι; - Αν βρει η Ορόρα το θάρρος,
τότε μπορούμε κι εμείς.
- Δεν συμφωνείς, Μάριαν; - Ναι, μπορούμε να δείξουμε θάρρος.
Είναι ιδανικό για την περίσταση.
Ναι.
Είσαι πανέμορφη, Ντόροθι.
Ευχαριστώ. Υπέροχο δεν είναι το χρώμα;
Κυρία Κέρκλαντ.
Κυρία Τράμπο.
Περνούσα απ' έξω και σας είδα απ' το παράθυρο.
Εκπλήσσομαι που σας βλέπω εδώ, κυρία Σκοτ.
Βάζουμε τις τελευταίες πινελιές στο φόρεμά της ξαδέλφης μου για τον χορό.
- Και το φόρεμα της κόρης σου. - Ευχαριστώ πολύ.
Άρα θα έρθει η δις Σκοτ;
Γιατί να μην έρθει;
Ξέρω ότι την κάλεσε ο γιος μου,
- μα αυτό ήταν πριν. - Πριν από τι;
Πριν μάθει την αλήθεια για το παρελθόν της κόρης σου.
Η κόρη μου δεν έχει κανέναν λόγο να ντρέπεται.
- Κορόιδεψε τον γιο μου. - Δεν έκανε τέτοιο πράγμα.
Θα μιλούσε στον γιο σου για την πιο φρικτή περίοδο της ζωής της.
- Μα δεν το έκανε. - Ακόμα.
Το είχε κατά νου,
μα εσύ δεν έχασες ευκαιρία να εκμεταλλευτείς τα νέα
και να τα διασπείρεις, κάνοντας τον γιο σου να σκεφτεί σημεία και τέρατα.
Δεν τον έκανα να σκεφτεί τίποτα. Η κόρη σου τον παραπλάνησε.
Εγώ ήλπιζα η Πέγκι να φερθεί τίμια
και να ζητήσει συγγνώμη.
Με εκπλήσσει
πώς βλέπεις τα λάθη των άλλων, μα όχι τα δικά σου.
Ορίστε;
Ως σύζυγος πάστορα, δεν θα 'πρεπε να σου θυμίσω το εδάφιο
"Πάντες γαρ ήμαρτον και υστερούνται της δόξης του Θεού".
Ντόροθι, ας ρίξουμε τους τόνους.
Η υπομονή μου εξαντλείται, δεν μπορώ να κρατηθώ πια.
Δεν ακολουθείς τη συμβουλή της ξαδέλφης σου;
Δεν κατεβαίνεις κι εσύ απ' το καλάμι;
Έχεις απολαύσει ένα κάποιο προνόμιο
ανάμεσα στους ανθρώπους μας στο Νιούπορτ κι αυτό σε έχει οδηγήσει σε μια πλάνη.
Τι είδους πλάνη, δηλαδή;
Την πλάνη εκείνη που σε κάνει να φέρεσαι χωρίς τρόπους και χωρίς συνέπειες.
Μα εγώ δεν είμαι απ' το Νιούπορτ.
Θα έρθουμε οικογενειακώς στον χορό.
Ο άντρας μου έχει κάνει μια σημαντική δωρεά,
γιατί αυτό είναι το τίμιο.
- Πώς πάμε; - Το φόρεμα είναι τέλειο, ευχαριστώ.
- Θέλετε κάτι, κυρία Κέρκλαντ; - Όχι, ευχαριστώ.
Καλύτερα να πηγαίνω, είμαι η καλεσμένη των τιμών στην εκδήλωση.
- Τα λέμε στον χορό. - Ναι, φυσικά.
Και, κυρία Σκοτ, έρθει δεν έρθει η κόρη σου,
με παρηγορεί το γεγονός ότι ο γιος μου ξέρει την αλήθεια
και έχει αλλάξει γνώμη για εκείνη.
Αν αυτή είναι η τελική του απόφαση,
τότε δεν του άξιζε η Πέγκι εξαρχής.
Πατέρα.
Ο δρ Κέρκλαντ.
Κυρία Ράσελ.
Κύριε Ράσελ.
- Δρ Κέρκλαντ. - Μη σηκώνεστε για χάρη μου.
Όχι, δεν πειράζει.
Χάρηκα που άκουσα πώς αναρρώνετε, όταν με προσκάλεσε ο γιος σας.
Θα σας είχα γράψει,
μα έπρεπε πρώτα να μιλήσω με τον δρα Λόγκαν για εκείνη τη βραδιά.
Τον ευγνωμονώ που βοήθησε.
Ο δρ Λόγκαν ήταν σαφής:
αν δεν ήσαστε τυχαία στο σπίτι της δίδας Μπρουκ,
θα ήμουν νεκρός.
Εγώ...
Αντ' αυτού, χωρίς τα κατάλληλα εργαλεία,
τα φάρμακα ή εκπαιδευμένους βοηθούς,
μου σώσατε τη ζωή.
Γι' αυτό...
αποφάσισα να σας ευχαριστήσω
με τρόπο που ελπίζω να είναι αντάξιος των όσων κάνατε.
- Να το ανοίξω; - Παρακαλώ.
Δεν μπορώ να το δεχτώ.
Γιατί;
Γιατί η ζωή μου αξίζει λιγότερα;
Σας διαβεβαιώ, δεν ισχύει.
Ακόμα κι έτσι...
Όλη η οικογένεια σάς ευγνωμονεί.
Πήρατε ένα ρίσκο.
Αν τα πράγματα είχαν πάει στραβά,
κάποιοι θα επιδίωκαν τη δίωξή σας.
Άρα, μαζί με τις άλλες χάρες σας, έχετε και θάρρος.
Ελπίζω να μου κάνετε τη χάρη να το δεχτείτε.
Να τος.
- Είμαστε περήφανοι για σένα, γιε μου. - Γιατί;
Γιατί έσωσες τη ζωή ενός βιομήχανου.
Και για την ωραία ανταμοιβή σου.
Είμαι ευγνώμων που τον βοήθησα,
αλλά δεν θα γίνουν όλοι οι βιομήχανοι ασθενείς μου στα ξαφνικά.
Ώρα να φύγουμε. Βιάσου, πρέπει να ντυθείς.
Δεν θα πάω.
Ορίστε;
Είναι οικογενειακή εκδήλωση.
Μην αφήσεις αυτή τη γυναίκα να σ' το χαλάσει.
"Αυτή τη γυναίκα";
Δεν τη συμπάθησες ποτέ, έτσι;
Θα πω μόνο ότι ξέρω να κρίνω χαρακτήρες.
Αλλά δεν είσαι εσύ ο ύστατος κριτής.
Σε πόσους ανθρώπους το είπες, μητέρα;
Εγώ;
Μου φαίνεται ότι εμείς το μάθαμε τελευταίοι.
Σύμφωνα με την κ. Μπράουν, το ξέρει όλη η Φιλαδέλφεια.
Άρα στην κ. Μπράουν και ποιον άλλο;
Στην κ. Όντεν.
Αλλά δεν ευθύνομαι εγώ.
Πώς γίνεται να έγινε κουτσομπολιό; Σπίλωσες τη όνομά της.
Δεν το έκανα. Η ίδια το έκανε αυτό.
Δεν βλέπεις ότι την αγαπάει αυτή τη γυναίκα;
- "Την αγαπάει"; - Ναι.
Γιε μου, θα περάσει κι αυτό.
Θα υπάρξουν πολλές ακόμα, αρχής γενομένης σήμερα.
Δεν είναι αυτή η απάντηση, Ελίζαμπεθ.
Έπρεπε να την αφήσω να τον κοροϊδεύει,
μέχρι να παντρευτούν;
Τι θα έλεγε ο κόσμος για τη γυναίκα του γιου του πάστορα;
Ίσως ότι είναι άνθρωπος, όπως όλοι εμείς;
Θα διέσυρε το όνομά μας.
Δεν θα το επέτρεπα.
Είμαστε μια οικογένεια που αγαπά και συγχωρεί.
Αλλά δεν μας έδωσε την ευκαιρία να τη συγχωρέσουμε,
αφού τα κράτησε όλα κρυφά.
Δεν μπορείς να εμπλακείς με κάποια με τόσο βρώμικο παρελθόν.
Γυναίκα!
Δεν είσαι υπεράνω μομφής!
Υπερασπίζεσαι μια ψεύτρα κι όχι τη γυναίκα σου;
Είχα καθήκον να ενημερώσω και να προφυλάξω τον γιο μας.
Είναι μεγάλος άντρας.
Έπρεπε να δώσεις την ευκαιρία στον Γουίλιαμ και τη δίδα Σκοτ
να τα βρουν μεταξύ τους.
Του έδωσα την ευκαιρία να ακούσει την αλήθεια και να αποφασίσει.
Όχι, δεν το έκανες.
Έχει δίκιο.
Έχεις προκαλέσει χάος και συντριβή και δεν είναι η πρώτη φορά.
Αυτό σταματά αμέσως.
Έκανα αυτό που θεωρούσα σωστό.
Σωστό για ποιον;
Πέρασε η ώρα.
Η άμαξα περιμένει.
Θα σε συναντήσω έξω.
Θα μπω στην άμαξα χωρίς τον σύζυγό μου;
Θέλω να μιλήσω στον Γουίλιαμ.
Ιδιαιτέρως.
Θέλω μόνο το καλύτερο για σένα.
Να μου λείπει το κήρυγμα.
Ευτυχώς, γιατί δεν θα σου έκανα κήρυγμα.
Θα πω μόνο...
ότι εσύ θα αποφασίσεις τι άντρας θα είσαι
και τι θες στη ζωή σου.
Ευχαριστώ.
Να θυμάσαι.
Ο Κύριος έχει ορίσει τα βήματά σου.
Μακάρι να ήξερα πού μου έλεγε να πάω.
Αλήθεια σκοπεύεις να πας;
Ναι, με κάλεσαν και θα πάω.
Δεν βλέπεις ότι αυτό είναι άλλη μια ανοησία της κ. Ράσελ;
Η παρουσία σου θα ντροπιάσει τις άλλες γυναίκες εκεί.
Αν έχει πάει καμία.
Αυτό είμαι για σένα;
Μια κινούμενη ντροπή;
Σάρλοτ, να σε προφυλάξω θέλω.
Όχι, μητέρα. Ως συνήθως, θες να προφυλάξεις τον εαυτό σου.
Καλοσύνη σου να δεχθείς τους καλεσμένους μου, Χέκτορ.
Αλίμονο.
- Πού είναι ο κ. Ράσελ; - Ξεκουράζεται στο δωμάτιό του.
- Κανείς δεν πρέπει να μάθει τι συνέβη; - Κανείς.
Επιτέλους! Θα στέλναμε ομάδα να σε ψάξει.
- Όμορφη δεν είμαι; - Είσαι πανέμορφη.
Αυτό για να γίνει θέλει δουλειά.
- Έτσι, μητέρα; - Ας ελπίσουμε να αξίζει τον κόπο.
Αν της περάσει της κ. Άστορ, μπορεί να μην έρθει κανείς.
Κυρία, καταφθάνουν οι άμαξες.
Αν αυτό σημαίνει πάνω από μία, τότε χαίρομαι.
- Δεν ξέρω αν μπορώ να το κάνω. - Μπορείς. Μπορούμε.
Μην ανησυχείς, θα είμαι πλάι σου.
Ελπίζω η Εταιρεία Κληρονομιάς
να μη χάσει την πίστη της στη νέα αντιπρόεδρο,
αν μάθουν ότι παρευρέθηκα εδώ.
Σίγουρα έχουν καλύτερα πράγματα να κάνουν απ' το να σε παρακολουθούν.
Δεν μπορώ να σκεφτώ κάτι.
Η κ. Τζόσουα Γουίντερτον.
Κυρία Γουίντερτον.
Πολύ ευγενικό εκ μέρους σας να με καλέσετε.
Δεδομένου του κοινού μας παρελθόντος,
εσείς με ξέρετε καλύτερα απ' ό,τι κάθε άλλη γυναίκα εδώ.
Μια μέρα μπορεί να γίνουμε και φίλες.
Δεν το θεωρώ πιθανό, αλλά έχουν συμβεί και πιο παράδοξα.
Παρακαλώ, περάστε στην αυλή
και απολαύστε το εκπληκτικό σόου με φώτα.
Καλησπέρα.
Ο κύριος και η κυρία Χάβενμαγιερ.
Ευχαριστώ.
Δεν έπρεπε να έρθω.
Ανοησίες.
Δεν έχεις κανέναν λόγο να ντρέπεσαι.
Μην αφήσεις αυτούς τους ανθρώπους να σου πουν ποια είσαι.
- Γεια σας. - Γεια.
- Έλα. - Είσαι πανέμορφη.
Η κυρία Τζέιμς Ντρέιτον.
Κυρία Ντρέιτον. Η μητέρα σας δεν ήρθε;
- Φοβάμαι ότι δεν νιώθει καλά. - Μάλιστα.
Λυπάμαι που το ακούω.
Κυρία Ντρέιτον, ελπίζω να μην περνάτε πολύ δύσκολα.
Πολύ ευγενικό εκ μέρους σας, δούκα. Σας ευχαριστώ από τα βάθη της καρδιάς μου.
Η κυρία Φόρτε και η κυρία βαν Ράιν.
Κυρία Ράσελ.
Πώς είναι ο κ. Ράσελ;
Εκπληκτικά καλά.
Ελπίζω να τον δούμε αργότερα.
Και η κ. Άστορ;
Να σας συστήσω την κυρία Φόρτε;
Εξοχότατε.
Η αδερφή της, η κ. βαν Ράιν. Γνωρίζετε τον δούκα.
Φυσικά, μα δεν έχουμε μιλήσει ποτέ.
Η δις Μπρουκ και η Γκλάντις μου έχουν πει τα πάντα για σας.
Όχι τα πάντα, ελπίζω.
Η κυρία Τσαρλς Φέιν και η δις Μπρουκ.
Δις Μπρουκ, τι καλά που ήρθατε.
- Είσαι ευπρόσδεκτη εδώ, Ορόρα. - Ευχαριστώ.
Τη δούκισσα την ξέρετε.
Χαίρομαι που σε βλέπω.
Δις Μπρουκ, κυρία Φέιν, καλώς ήρθατε.
Ο κύριος και η κυρία Κλέμεντ Μουρ.
Χαίρομαι που τους βλέπω όλους καλοντυμένους.
Ναι.
Σχεδόν όλους.
Ο κύριος και η κυρία Μπέντζαμιν Πόρτερ.
Χαίρομαι που σας βλέπω.
Ευχαριστούμε που ήρθατε.
Η κυρία Άστορ.
Λίνα, η Σάρλοτ μού είπε ότι δεν ένιωθες καλά.
Χαίρομαι που βλέπω ότι ανέκαμψες τόσο γρήγορα.
Ευχαριστώ.
Αν και μπορεί να αρρωστήσω ξανά ανά πάσα στιγμή.
- Δούκα. - Κυρία Άστορ.
Ο κύριος και η κυρία Φρέντρικ Μπρόνσον.
Είναι η κυρία Άστορ.
Η κυρία Άστορ.
Είναι η κυρία Άστορ.
- Ήρθε η κυρία Άστορ. - Έφτασε η κυρία Άστορ.
Υπέροχα δεν είναι;
Πώς και άλλαξες γνώμη;
Η κατάστασή σου μπορεί να είναι ντροπιαστική...
μα εσύ δεν είσαι ντροπή.
Είσαι η κόρη μου.
Πάντα σκέφτηκα ότι αν είχες να διαλέξεις ανάμεσα σε μένα και την κοινωνία,
θα κέρδιζε πάντα η κοινωνία.
Γεγονός που αποδεικνύει και πάλι...
ότι δεν τα ξέρεις όλα.
Ευχαριστώ.
Κυρίες και κύριοι.
Ο χορός θα ξεκινήσει.
Στην αρχή δεν ξέραμε τι κάναμε.
Δεν ξέρω πώς εσείς τα βγάλατε πέρα με τρία.
Τα παιδιά είναι εύκολα, ο σύζυγος είναι το δύσκολο κομμάτι.
Πιστεύω ότι αυτός ο όμορφος νεαρός έρχεται προς τα εδώ.
Σίγουρα δεν έρχεται για μένα.
Μου χαρίζετε αυτόν τον χορό;
Είσαι καλά;
Καλά είμαι.
Μπορείς να το κάνεις;
Μπορώ.
- Κανένα νέο απ' την έρευνα; - Τίποτε συγκεκριμένο ακόμα.
Κανένα νέο απ' τη δίδα Μπρουκ;
Όχι.
Μην αφήσεις μια παρεξήγηση να μπει εμπόδιο στην ευτυχία σου.
Πάντα θα υπάρχουν διαφωνίες.
Πρέπει να τις ζυγίζεις με την αξία όσων σας δένουν.
Τώρα πάμε στον χορό.
Ήξερα ότι θα άλλαζε γνώμη.
Γεια σας, κυρία Σκοτ.
Αν μας επιτρέπετε.
Άσ' τον.
Κύριε, να σας μιλήσω λίγο;
Εντάξει.
- Περί τίνος πρόκειται, λες; - Δεν ξέρω και φοβάμαι να ελπίζω.
Φοβάμαι ότι θα το μετανιώσω αυτό.
Όχι, Λίνα, μόνο ευγνωμοσύνη θέλω να νιώθεις.
Η Μπέρθα Ράσελ κατάφερε
η αλλοπρόσαλλη κόρη σου να χαιρετηθεί δημόσια από έναν αληθινό δούκα.
Ναι, σε μια χοροεσπερίδα γεμάτη απατεώνες και γυναίκες του υποκόσμου.
Λίνα, η χοροεσπερίδα της Μπέρθα Ράσελ είναι το μέλλον.
Μην κρατιέσαι τόσο απ' το παρελθόν,
αλλιώς θα σε πάρει μαζί του.
Κυρίες μου. Περνάτε καλά;
Ω, ναι. Η κυρία Φις προσπαθεί να με κάνει να μη φοβάμαι το μέλλον.
Γιατί να το φοβάσαι; Το μέλλον ανήκει στην Αμερική.
Ίσως αυτό να με φοβίζει.
Με συγχωρείτε.
Δεν μπορώ να σου περιγράψω πόσο χαρούμενη είμαι που ήρθες.
Όλοι είμαστε εδώ.
Όπως το ήθελες.
Μπορεί να μην είναι το κατάλληλο μέρος και η κατάλληλη στιγμή,
μα ήθελα να αδράξω την ευκαιρία.
- Η γυναίκα μου μου είπε ότι χωρίσατε. - Δεν το είδα ποτέ έτσι.
- Είναι συντετριμμένη. - Κι εγώ.
Δεν της κακιώνω για το παρελθόν της.
Χαίρεσαι που είσαι εδώ;
Έπρεπε να ξέρω ότι μόνο εσύ μπορούσες να το πετύχεις αυτό.
Μπορώ να κάνω πολλά περισσότερα για σένα, αν μου το επιτρέψεις.
Θα σ' το επιστρέψω,
γιατί είναι ανακουφιστικό να μιλώ σε έναν άντρα που ξέρει την αλήθεια.
Δεν χρειάζεται να προσποιούμαι.
Ξέρεις, εμείς...
Μπορούμε να το προχωρήσουμε.
Τι εννοείς;
Έχεις σπίτι εκτός Νέας Υόρκης;
Έχω ένα σπίτι στο Χάντσον, μα είναι ταπεινό.
Κι εγώ έχω ένα εξοχικό.
Θα συμφωνήσουμε να μην επισκεπτόμαστε ο ένας τον άλλον χωρίς πρόσκληση,
μα στην πόλη...
θα είμαστε ζευγάρι.
Ζευγάρι στη μάχη.
Όλα αυτά, αν...
Αν παντρευτούμε.
Με τα χρήματά σου και τις επαφές μου, θα έχουμε τον κόσμο στα πόδια μας.
Τι λες;
Λέω...
έλα για φαγητό, όταν γυρίσουμε στη Νέα Υόρκη.
Αυτό θα γίνεται από 'δω και μπρος;
Διαζευγμένες και νεόπλουτοι θα γεμίζουν την πίστα;
Και δεν θα υπάρχει ούτε καρέκλα για μας;
Οι κοινωνίες αλλάζουν, Άγκνες.
Το κόλπο είναι να χωράς τους νεόφερτους, χωρίς να ντελαπάρει το πλοίο.
Δεν το πιστεύω ότι είμαι εδώ.
Νόμιζα ότι όλα αυτά τελείωσαν για μένα.
Το χρωστάς στην κ. Ράσελ.
Πήρε μεγάλο ρίσκο.
Και φαίνεται ότι απέδωσε.
Είσαι καλά;
Θέλω να πάρω λίγο αέρα.
Έχεις την προσοχή μου.
Αγαπώ την κόρη σας, κύριε.
Και με την άδειά σας, θα ήθελα να ζητήσω το χέρι της.
Σκοπεύω να φτιάξω τη ζωή μου και την οικογένειά μου μαζί της.
Έχω τα μέσα να τη φροντίσω και να την προστατεύσω.
Και κατανοείς ότι ο γάμος αφορά τον άντρα και τη γυναίκα του;
Όχι τους γονείς τους;
Μάλιστα, κύριε.
Άρθουρ;
Μπορώ;
Μίλησα στον πατέρα σου.
Τι;
Όταν έφυγες, νόμιζα ότι τελειώσαμε.
Ούτε καν.
Υπόσχομαι να μη σε αφήσω ποτέ ξανά, αν μου το επιτρέψεις.
Ω, Άρθουρ.
Δις Σκοτ...
θα με παντρευτείς;
Δεν περίμενα να έρθεις.
Ήρθα με την Ορόρα Φέιν.
Φυσικά.
Τώρα είναι η σειρά μου να ζητήσω συγγνώμη.
Δεν καταλαβαίνω πώς μπλέχτηκαν έτσι τα πράγματα μεταξύ μας.
Μάλλον πανικοβλήθηκα.
Υπέθεσα το χειρότερο,
εξαιτίας όσων μου συνέβησαν στο παρελθόν.
Γιατί τα πράγματα να είναι αλλιώς στο μέλλον;
Εμείς δεν μπορούμε να τα αλλάξουμε;
Μπορούμε να προσπαθήσουμε.
Μα τίποτα στη ζωή δεν είναι δεδομένο, Μάριαν.
Σίγουρα θα κάνεις λάθη κι εγώ το ίδιο.
Τότε θα με παρατήσεις ξανά;
- Δεν λέω ότι εσύ έφταιξες για όλα. - Ούτε εγώ το λέω.
Οπότε τι κάνουμε;
Λοιπόν...
ένα είναι σίγουρο:
δεν θα λύσουμε όλα τα προβλήματά μας απόψε.
Αλλά, δις Μπρουκ, μπορώ να έχω αυτόν τον χορό;
Γιατί χαμογελάς;
Τίποτα.
Δεν είναι δυστυχής, Τζορτζ.
Όχι, δεν είναι.
Καταλάγιασες τις φήμες. Μια χαρά φαίνεσαι.
Κι εσύ θριάμβευσες πάλι.
Απλώς θέλω το καλύτερο για όλους μας.
Πρέπει να ομολογήσω,
το ότι ήρθα τόσο κοντά στον θάνατο με έκανε να αλλάξω γνώμη.
Αλήθεια;
Αν είναι καλό αυτό, χαίρομαι.
Αλλά κυρίως νιώθω ανακούφιση που είσαι εδώ μαζί μου.
Τι συμβαίνει;
Θα γυρίσω στη Νέα Υόρκη.
Δεν μπορείς μόνος, δεν έχεις αναρρώσει πλήρως.
Θα έρθει μαζί μου ο Λάρι, είναι στην άμαξα.
Μα δεν το τακτοποιήσαμε χθες βράδυ; Δεν θα γυρίσεις στο σπίτι μας;
Λυπάμαι.
Νόμιζα ότι κατάλαβες ότι ήρθα στον χορό μόνο και μόνο για χάρη της δουλειάς.
"Για χάρη της δουλειάς";
Και ξέρω πόσο ήθελες να θριαμβεύσεις έναντι της κ. Άστορ.
Ναι, ισχύει.
Λυπάμαι που χρησιμοποίησες την κόρη μας σας πιόνι.
Ποτέ δεν θα καταλάβεις.
Ήθελα να βγει απ' αυτό το κλουβί η Γκλάντις.
Αλλά την πάντρεψες με το ζόρι.
- Κι εσύ την παρέδωσες στην εκκλησία! - Αυτό ακριβώς δεν σου συγχωρώ!
Δεν σε κατηγορώ που είσαι αδίστακτη.
Το θαυμάζω αυτό.
Το έχουμε κοινό αυτό.
Αλλά εγώ είμαι αδίστακτος με τη δουλειά, όχι με τους δικούς μου.
Και εγώ είμαι αδίστακτη για χάρη των δικών μου, δεν το βλέπεις;
- Φταίει ο πυροβολισμός; - Ίσως.
Με έκανε να αναλογιστώ τη ζωή μου και δεν μ' αρέσει αυτό που βλέπω.
Άρα δεν θα γυρίσεις σπίτι;
Όχι, μέχρι να ξέρουμε τι θέλουμε.
Εγώ ξέρω.
Αλίμονο.
Εγώ, όμως, δεν είμαι τόσο σίγουρος.
Κύριε.
Έρχομαι αμέσως.
Πού είναι ο πατέρας;
Νωρίς σηκώθηκες. Περίμενα να κοιμάσαι ως το μεσημέρι.
Έχω νέα και έχω ενθουσιαστεί.
Ο γιατρός με έβαλε να υποσχεθώ να μην το πω το πρώτο τετράμηνο,
μα χθες έκλεισα τέσσερις μήνες και έπρεπε να το πω στον Χέκτορ.
Βλέπεις...
είμαι έγκυος.
Πάμε να βρούμε τον πατέρα.
Να του το πούμε μαζί. Θα χαρεί πολύ.
Μητέρα;
Απόδοση: Evangelia Liakou